Rikke Nielsen, Aalborg DH's  tilbagevendte playmaker og spilstyrer hos ADH i den forestående sæson, er  fortsat bundet af kontrakten med tyske Leipzig, og det helt frem til 2008. Det fastslår Det Europæiske Håndbold Forbund (EHF) Aalborg DH og Leipzig har stået i hver sin ende af tovet med krav om, at Rikke Nielsen er deres. Leipzig har gennem længere tid krævet en økonomisk kompensation for Rikke Nielsens skifte til Aalborg DH, hvilket ADH pure har afvist med henvisning til, at klubskiftet havde fulgt alle formalia. Nu giver EHF Leipzig ret i, at formalia til at ophæve den to-årige kontrakt med Rikke Nielsen ikke var korrrekt opfyldt, og det er nu endnu mere uvist, hvornår den tidligere landsholdsspiller Rikke Nielsen igen kan optræde for ADH på håndboldbanen. Afgørelsen kan appelleres til EHF's appelret inden for én uge.

Referat:
Hun er stadig bundet af aftalen med Leipzig